Na osnovu Zakona o upravljanju otpadom (»Sl.list CG« br. 34/24 i 92/24), Odluke o sprovođenju postupka prodaje otpada br. 1000-36939 od 01.09.2025.godine i Rješenja o imenovanju komisije br. 1000-36940 od 01.09.2025.godine, objavljujemo

**JAVNI POZIV**

**radi prodaje otpada**

1. **Predmet postupka:**

Prodaja otpada koji je nastao u HE Perućica, prema obimu, količini i vrsti, kako je naznačeno u specifikaciji:

|  |  |  |  |  |  |  |
| --- | --- | --- | --- | --- | --- | --- |
| **R.B.** | **Opis predmeta nabavke,****odnosno dijela predmeta nabavke[[1]](#footnote-1)** | **Bitne karakteristike predmeta nabavke[[2]](#footnote-2)** | **Količina** | **Jedinica mjere** | **Cijena/kg bez PDV-a** | **Ukupno bez PDV-a** |
| 1. | Otpad (Šifra otpada 17 04 05)  | Kuglasti ventil – 2 komada  | 37000 | kg | 250 €/t0,25€/kg | 9.250,00€ |

**Napomena:**

* Minimalna cijena koju Operater plaća Naručiocu za željezo je 0,25€/kg bez PDV-a;
1. **Uslovi i način plaćanja**

Tačna količina i vrijednost otpada, utvrdiće se mjerenjem-vaganjem kod ovlašćene organizacije u trenutku primopredaje otpada, a na osnovu vagarskih listova potpisanih od strane ovlašćenih lica Naručioca i Ponuđača sa kojim se zaključi Ugovor. Jedinične cijene po kilogramu date u ponudi, se ne mogu mijenjati. U ukupnu cijenu su uračunati svi zavisni troškovi utovara, transporta, mjerenja – vaganja otpada. Razlika u vrijednosti između procijenjene i vaganjem utvrđene količine otpada će biti uplaćena na račun EPCG AD Nikšić u slučaju da je procijenjena vrijednost manja, odnosno u korist Operatera otpada u slučaju da je procijenjena vrijednost veća od vaganjem utvrđene količine otpada.

Plaćanje se vrši nakon što Naručilac dobije potvrdu od strane Kupca da je zbrinuo otpad.

1. **Uslovi i podobnost ponuđača**

U postupku može da učestvuje samo ponuđač koji:

1. je registrovan za obavljanje djelatnosti. Dokaz o registraciji kod organa nadležnog za registraciju (Izvod CRPS-a);
2. ima Dozvolu (licencu ili drugi akt) za obavljanje djelatnosti koja je predmet poziva, u skladu sa zakonom, - Dozvola za preradu, odstranjivanje, sakupljanje i transport otpada (prema šifri otpada datoj u tački 1 Poziva));
3. je uredno izvršio sve obaveze po osnovu poreza i doprinosa o kojima evidenciju vode državni organi u skladu sa zakonom. Potvrde organa uprave nadležnog za poslove poreza da su uredno izvršene sveobaveze po osnovu plaćanja poreza i doprinosa za period do 90 dana prije javnog otvaranja ponuda (Potvrda iz Poreske uprave Ministarstva finansija);
4. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom (Uvjerenje iz Ministarstva pravde za pravno lice).

U okviru ponude dostaviti i sljedeće:

1. Naziv i sjedište pravnog lica;
2. Matični broj pravnog lica;
3. Izvod CRPS-a;
4. Dozvolu licencu, drugi akt (dozvola za preradu, odstranjivanje, sakupljanje otpada);
5. Ime i prezime lica za komunikaciju sa Naručiocem, broj telefona, e-mail;
6. Broj računa i naziv banke;
7. Dokaz o uplati depozita;
8. Finansijski dio ponude;
9. Period važenja ponude;

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svaka stranica ponude mora biti numerisana.

Nije dozvoljeno dostavljenje alternativnih ponuda.

Otpad se preuzima u viđenom stanju bez prava na naknadnu reklamaciju, u roku od 30 kalendarskih dana od dana zaključenja Ugovora. Obaveza izabaranog operatera otpada je da trajno zbrine preuzeti otpad i da o tome dostavi EPCG AD pisani dokaz, što će biti definisano Ugovorom.

Ponuđač je obavezan da preuzme kompletnu odgovornost za bezbjedan rad i zaštitu okoline, tokom preuzimanja, odnosno utovara i transporta, kao i demontaže predmetnog otpada.

Ponuđačima čija se ponuda ne prihvati zbog određenih nedostataka, iznos depozita će biti vraćen u roku od 10 (deset) dana od dana donošenja Odluke o izboru najpovoljnije ponude. Ostalim ponuđačima čije su ponude odbijene ili rangirane iza izabranog ponuđača, uplaćeni iznos depozita će biti vraćen u roku od 10 (deset) dana od dana zaključenja Ugovora o prodaji.

Depozit izabranog ponuđača sa najpovoljnijom ponudom se zadržava i za taj iznos se umanjuje kupoprodajna cijena.

**4. Garancija ozbiljnosti ponude**

Ponuđači se obavezuju da uplate depozit u iznosu od 10% vrijednosti ponude na žiro račun Elektroprivrede Crne Gore kod Prve Banke Crne Gore AD. 535-55-11.

Dokaz o uplati depozita se dostavlja u ponudi.

Ukoliko ponuđač odustane od svoje ponude u periodu važenja ponude EPCG AD će zadržati iznos depozita.

Ponuđačima čija se ponuda ne prihvati zbog određenih nedostataka, iznos depozita će biti vraćen u roku od 10 (deset) dana od dana donošenja Odluke o izboru najpovoljnije ponude. Ostalim ponuđačima čije su ponude odbijene ili rangirane iza izabranog ponuđača, uplaćeni iznos depozita će biti vraćen u roku od 10 (deset) dana od dana zaključenja Ugovora o prodaji.

Depozit izabranog ponuđača sa najpovoljnijom ponudom se zadržava i za taj iznos se umanjuje kupoprodajna cijena.

**5. Kriterijum za izbor najpovoljnije ponude je »najviša ponuđena cijena otpada«.**

**6. Vrijeme i mjesto uvida**

Zainteresovani ponuđači otpad mogu pogledati u toku trajanja Poziva, na lokaciji Glava Zete – HE Perućica, radnim danima od 7-15h zakazivanjem termina obilaska kod kontakt osobe:

 - Ljiljana Radović, kontakt telefon: 067/394-170;

**7.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »ZA POZIV ZA DOSTAVLJANJE PONUDA ZA ZBRINJAVANJE/PRODAJU OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić u zapečaćenom omotu.

Rok za dostavljanje ponuda ističe dana **15.09.2025. godine u 10:00h**

**7.Vrijeme i mjesto javnog otvaranja ponuda**

Javno otvaranju ponuda, kojem su obavezni prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **16.09.2025. godine u 11:00h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**8.** **Rok za donošenje odluke**: **20 dana** od dana otvaranja ponuda.

**9. Druge informacije**

Izabrani ponuđač, sa kojim će se zaključiti Ugovor o predaji otpada, obavezan je da se pridržava, odnosno postupa u svemu u skladu sa odredbama člana 97 Zakona o upravljanju otpadom (»Sl.list CG« br. 34/24 i 92/24) kao i odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, kao i listi klasifikacije otpada (»Sl.list CG« br.76/17).

Izabrani ponuđač je dužan da zaključi Ugovor o predaji otpada u roku od 15 dana od dana donošenja odluke, kojim će bliže definisati prava i obaveze.

Za vrijeme trajanja Poziva za dostavljanje ponuda za trajno zbrinjavanje otpada zainteresovani ponuđači mogu dobiti sva potrebna obavještenja od osobe za kontakt: Filip Krivokapić, tel.br. 040 204 169 i mail: filip.krivokapic@epcg.com.

|  |
| --- |
|  **Izvršni direktor** |
|  |
|  Ivan Bulatović, dipl.el.ing. |
|   |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Potpisan dokument se nalazi u arhivi Naručioca.

1. Opis predmeta nabavke u cjelini, odnosno po partiji ili stavkama [↑](#footnote-ref-1)
2. Kvalitet, dimenzija, oblik, bezbjednost, performansa, označavanje, rok upotrebe,i dr. [↑](#footnote-ref-2)